Source: http://aua.gl/kl/maalaarut/isumaginninermi-maalaaruteqarnermi-aalajangiisartut/Meeqqanut-tapiissutit/Pisortat-ikiorsiissutaannik-naatsorsuineq
Timestamp: 2017-05-30 13:00:17+00:00
Document Index: 23711453

Matched Legal Cases: ['§ 10', '§ 11', '§ 2', '§ 13', '§ 10', '§ 11']

U Kommuneata aalajangiinera allanngortinneqarpoq. Tamanna isumaqarpoq ilissi naammagittaalliuutissinni taperserneqartusi.Suliaq aalajangiiffigineqassaaq pisortanit ikiorsiissutit pillugit Inatsisartut peqqussutaat nr. 15, 20. november 2006-imeersoq aamma meeqqanut tapiissutit pillugit Inatsisartut peqqussutaat nr. 11, 31. oktober 1996-imeersoq naapertorlugit.
2) sulisinnaanngitsutut nalilerneqarsimaguni sungiussiniarnermigut ajornartorsiornini, imaluunniit peqqinnginnini pissutigalugit imaluunniit 3) napparsimaguni imaluunniit erninermut atatillugu sulinngiffeqaruni taamaattumillu sulilernissamut piareersimasinnaanani.
- 13, imm. 2 malillugu taamaallaat pisartagaqartumut taassumalu ilaqutaanut pisariaqavissutigut pilersornissaannut ikiorsiissutinik tunniussisoqarsinnaavoq aammalu ineqarnermut akiliummut. Atuinermut aningaasartuutinut aningaasartuutinullu aalajangersimasunut allanut matussutissanik naleqquttunik. - 13, imm. 3, pkt. 1 malillugu aningaasartuutiviusut tunngavigalugit kiisalu najugaqatigiissinnaanermi iluaqutissat aallaavigalugit aningaasat aalajangersarneqassapput. Peqqussummi pineqartumi § 10, imm. 1 malillugu kinaluunniit pilersuinermut akiligassanullu aalajangersimasunut pisortanit ikiorsiissutinik qinnuteqartoq kommunalbestyrelsimit siunnersorneqarnissamik piumasaqarsinnaavoq, tassanngaannartumik imaluunniit nalaakkumaakkaminik aningaasatigut ajornartorsiulissaguni sapinngisamik nammineerluni qaangiiniarnissaminut, ungasinnerusorlu isigalugu imminut ilaquttaminillu pilersuisinnaanissaminut.
Inatsisartut peqqussutaanni nr. 15-imi, 20. november 2006-imeersumi § 11 malillugu pilersuinermut akiligassanullu aalajangersimasunut pisortanit ikiorsiissutisisartut kommuni suleqatigalugu imminut tunngasumik iliuusissatut pilersaarusiuunneqarnissamut pisinnaatitaapput. - 11, imm. 2 malillugu iliuusissatut pilersaarusiaq siunnersuisimanermik aallaaveqassaaq aammalu makku pillugit ilitsersuutinik imaqassalluni:
Pisortat ingerlatsineranni ileqquusoq kusanartoq tunngavigalugu U Kommuneata aalajangiineq allaganngorlugu ilinnut uinnullu nalunaarutigisimasariaqaraluarpaa, pissutigalugu aalajangiineq ilissinnut tapersiisuunngimmat. Naliliineq:
Taamatuttaaq Isumaginninnermi Naammagittaalliuuteqartarfiup pingaartutut isigaa peqqussummi pineqartumi § 2, imm. 2 malillugu meeqqanut tapiissutinik tigusisinnaatitaasoq eqqarsaatigalugu tapiissutit eqqartuussivikkoortumik malersuissutaasinnaanngimmata, akiligassaqarfiup pisassaanik ilanngaassivigineqarsinnaanatik, allatulluunniit ilanngaassivigineqarsinnaanatik, taamalu aamma angajoqqaat isertitaannut ilanngullugit pisortanit ikiorsiissutit tunniunneqartussat amerlassusissaannik naatsorsuinermi ilanngunneqarsinnaanatik. Naliliinermi tassani ilaatinneqarpoq katissimallugit aapparisat, nalunaarsorneqartumik aapparisat inooqatigisallu § 13, imm. 1 malillugu isertitaasa pisortanit ikiorsiissutinik qinnuteqartup pisinnaasaasa amerlassusilernissaannut tunngatillugu naatsorsuinermi ilanngunneqartussaanerat, kisianni meeqqanut tapiissutit pisortanit ikiorsiissutisiassanik naatsorsuinermi qaquguluunniit ilanngunneqanngisaannartussaapput.
Kiisalu Isumaginninnermi Naammagittaalliuuteqartarfiup oqaatigissavaa pisortanit ikiorsiissutit pillugit Inatsisartut peqqussutaanni nr. 15-imi, 20. november 2006-imeersumi § 10 aamma § 11 malillugit kommuni innuttaasunut, pisortanit ikiorsiissutinik qinnuteqartunut, innuttaasut ullut 14 sinnerlugit pisortanit ikiorsiissutinik pisariaqartitsippata, siunnersuinissamik iliuusissanillu pilersaarusiuussinissamut pisussaaffeqarmat. Aalajangiineq: